PARLAMENTUL ROMÂNIEI

CAMERA  DEPUTAŢILOR

Comisia pentru muncă şi protecţie socială 


Nr.27/245/17 iunie 2004
RAPORT

asupra propunerilor legislative pentru modificarea şi completarea 
Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1944 până la 6 martie 1945 din motive etnice 
având P.l.-X 367 şi P.l.-X 368 din 2004

1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată pentru dezbatere pe fond cu propunerea legislativă pentru modificarea art.2 şi art.9 din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1944 până la 6 martie 1945 din motive etnice, aprobată prin Legea nr.189/2000, trimisă cu adresa nr.P.l.-X 367 din 9 iunie 2004, şi propunerea legislativă pentru modificarea art.II al Legii nr.586/2002 pentru modificarea art.1 lit.c) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1944 până la 6 martie 1945 din motive etnice, trimisă cu adresa nr.P.l.-X 368 din 9 iunie 2004.
La întocmirea prezentului raport în conformitate cu prevederile art.66 din Regulamentul Camerei Deputaţilor, Comisia a avut în vedere:

· La P.l.-X 367  - punctul de vedere ale Guvernului şi avizele Consiliului Legislativ, Comisiei pentru drepturile omului, culte şi problemele minorităţilor naţionale, Comisiei pentru buget, finanţe şi bănci.
· La P.l.-X 368 - punctul de vedere ale Guvernului şi avizele Consiliului Legislativ, Comisia pentru drepturile omului, culte şi problemele minorităţilor naţionale.

Propunerile legislative au ca obiect de reglementare modificarea şi completarea Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1944 până la 6 martie 1945 din motive etnice.
2. Propunerile legislative fac parte din categoria legilor ordinare, conform prevederilor constituţionale, şi au fost respinse de Senat în şedinţa din 8 iunie 2004, cu respectarea prevederilor art.76 alin.(2) din Constituţie, republicată.

3. La lucrările comisiei au fost prezenţi 20 deputaţi, din totalul de 21 membri ai comisiei.

4. Propunerile legislative, potrivit art.75 din Constituţie şi art.86 din Regulamentul Camerei Deputaţilor, sunt de competenţa decizională a Camerei Deputaţilor.

În urma dezbaterii propunerilor legislative în şedinţa din data de 16 iunie 2004, Comisia propune respingerea acestora, cu unanimitate de voturi, pentru motivele redate în Anexă.

PREŞEDINTE,



SECRETAR,

Smaranda DOBRESCU


Ion MÎNZÎNĂ 

Întocmit, 

Expert Monica Rallu CURTA
A N E X Ă

	Nr. crt.
	Titlul propunerii legislative
	Numărul 

şi data învestirii
	Numărul înregistrării la comisie
	Obiect reglementare
	Motivaţia respingerii

	0
	1
	2
	3
	4
	5

	1
	Propunere legislativă pentru modificarea art.2 şi art.9 din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1944 până la 6 martie 1945 din motive etnice, aprobată prin Legea nr.189/2000


	P.l.-X 367
din 9 iunie 2004
	238

din 9 iunie 2004
	- modificarea art.2 din Ordonanţa Guvernului nr.105/1999, astfel încât toate categoriile de persoane prevăzute de lege să beneficieze de acelaşi cuantum, anume 300.000 lei

- modificarea art.9 în sensul ca membrii comisiei de stabilire a drepturilor să beneficieze de plata indemnizaţiei pentru muncă prestată, fără restricţie temporală.
	Drepturile beneficiarilor O.G.nr.105/1999 au fost majorate în medie cu 100%, prin O.U.G. nr.242/2000, aprobată de Legea nr.367/2001, iar prin hotărâri ale Guvernului aceste drepturi au fost indexate, ele fiind în prezent mai mari decât cuantumul propus. Soluţia propusă ar conduce la diminuarea indemnizaţiei titularilor, ceea ce ar fi inadmisibil.

De asemenea, membrilor comisiei prevăzuţia la art.9 li s-a stabilit o indemnizaţie lunară, prin soluţia adoptată în iniţiativa legislativă având P.l. nr.318 din 12.05.2003, aflată în prezent în faza de mediere.

	2
	Propunere legislativă pentru modificarea art.II al Legii nr.586/2002 pentru modificarea art.1 lit.c) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1944 până la 6 martie 1945 din motive etnice
	P.l.-X 368
din 9 iunie 2004
	239

din 9 iunie 2004
	Modificarea art.II din Legea nr.586/2002 pentru modificarea art.1 lit.c) din Ordonanţa Guvernului nr.105/1999, în sensul eliminării termenului până la care se pot depunde cererile pentru stabilirea drepturilor prevăzute de ordonanţă.
	Pentru evitarea paralelismului legislativ, întrucât soluţiile propuse se regăsesc într-un alt act normativ (P.l. nr.318 din 12.05.2003).

